b'\n_START_ARTICLE_\nDisseny web\n_START_PARAGRAPH_\nEl disseny web \xc3\xa9s una activitat que consisteix en la planificaci\xc3\xb3, disseny i implementaci\xc3\xb3 de llocs web i p\xc3\xa0gines web. No \xc3\xa9s simplement una aplicaci\xc3\xb3 del disseny convencional, ja que requereix tenir en compte q\xc3\xbcestions tals com navegabilitat, interactivitat, usabilitat, arquitectura de la informaci\xc3\xb3 i la interacci\xc3\xb3 de mitjans com l\'\xc3\xa0udio, text, imatge, enlla\xc3\xa7os i v\xc3\xaddeo. _NEWLINE_La uni\xc3\xb3 d\'un bon disseny amb una jerarquia ben elaborada de continguts augmenta l\'efici\xc3\xa8ncia del web com a canal de comunicaci\xc3\xb3 i intercanvi de dades, que d\xc3\xb3na possibilitats amb el contacte directe entre el productor i el consumidor de continguts, caracter\xc3\xadstica destacable del mitj\xc3\xa0._NEWLINE_El disseny web ha vist \xc3\xa0mplia aplicaci\xc3\xb3 en els sectors comercials d\'Internet especialment a la World Wide Web. Aix\xc3\xad mateix, sovint el web s\'utilitza com a mitj\xc3\xa0 d\'expressi\xc3\xb3 pl\xc3\xa0stica en si. Artistes i creadors fan de les p\xc3\xa0gines d\'Internet un mitj\xc3\xa0 m\xc3\xa9s per oferir produccions i utilitzar-les com un canal m\xc3\xa9s de difusi\xc3\xb3 de la seva obra.\n_START_SECTION_\nFonaments\n_START_PARAGRAPH_\nUn disseny web correcte implica con\xc3\xa8ixer com s\'han d\'utilitzar cadascun dels elements permesos en l\'HTML, \xc3\xa9s a dir, s\'ha de fer un \xc3\xbas correcte d\'aquest llenguatge dins dels est\xc3\xa0ndards establerts per la W3C i en el que fa refer\xc3\xa8ncia al web sem\xc3\xa0ntic.  Degut a la permissibilitat d\'alguns navegadors web com Internet Explorer, aquesta premissa original s\'ha perdut. _NEWLINE_El web sem\xc3\xa0ntic, per altra part, promou un \xc3\xbas l\xc3\xb2gic dels elements segons el significat pel que van ser creades. Per exemple s\'utilitzar\xc3\xa0 l\'element "P" per marcar par\xc3\xa0grafs, i "TABLE" per tabular dades. Aix\xc3\xb2 ha suposat una aut\xc3\xa8ntica revoluci\xc3\xb3 en el disseny web perqu\xc3\xa8 aposta per separar totalment el contingut del document de la visualitzaci\xc3\xb3. D\'aquesta manera s\'utilitza el document HTML  \xc3\xbanicament para contenir, organitzar i estructurar la informaci\xc3\xb3 i les fulles d\'estil CSS per indicar com es mostrar\xc3\xa0 aquesta informaci\xc3\xb3 en els diferents mitjans. Per l\xc3\xb2gica, aquesta metodologia beneficia molt l\'accessibilitat del document._NEWLINE_Tamb\xc3\xa9 existeixen p\xc3\xa0gines din\xc3\xa0miques, les quals permeten interacci\xc3\xb3 entre el web i el visitant, proporcionant-li eines tals com cercadors, xat, sistemes d\'enquestes, etc. i disposen d\'un Panell de Control d\'administraci\xc3\xb3 de continguts.\n_START_SECTION_\nAccessibilitat\n_START_PARAGRAPH_\nEl disseny web ha de seguir uns requeriments m\xc3\xadnims d\'accessibilitat web que fagi que els seus llocs web o aplicacions puguin ser visitats pel major nombre de persones. Per aconseguir aquests objectius d\'accessibilitat s\'han desenvolupat pautes com les del W3C: Pautes d\'accessibilitat al contingut Web 1.0 WCAG.'